La **komunuaro Rheinwald** (en Esperanto ankaŭ **Rejnarbaro**, en la romanĉa lingvo **Valragn**) estas administra unuo de Kantono Grizono kaj parto de la distrikto Malantaŭa Rejno. Ĝi havis 780 loĝantojn la 31-an de decembro 2009. Ĝia ĉefloko estas Splugo.

Geografio
---------

La komunumaro Rheinwald kongruas kun la Valo de Rheinwald, tio estas la fontregiono de Malantaŭa Rejno, kiu etendiĝas en oriento ĝia al San-Bernardino-Pasejo kaj en sudo al Splugo-Pasejo. En okcidento la Roffla-Ravino formas naturan barilon, kiu kaŭzis, ke la Valo de Rheinwald fariĝis aparta geografia kaj politika unuo.

Komunumoj de la komunumaro Rheinwald
------------------------------------

La komunumaro Rheinwald konsistas (stato en 2009) el 4 komunumoj, el kiuj la ĉefloko Splugo estas la plej granda. Jen la listo:


| Blazono | Nomo | Loĝantoj(2009-12-31) | Areoen km² | Komunumkodo |
| --- | --- | --- | --- | --- |
| Hinterrhein | Hinterrhein | 74 | 48.30 | 3691 |
| Nufenen | Nufenen | 158 | 28.03 | 3693 |
| Splügen | **Splugo** | 414 | 60.49 | 3694 |
| Sufers | Sufers | 134 | 34.62 | 3695 |
|
| **Totale** | 4 | 780 | 171,44 | 0211 |

Historio
--------

La unua dokumenta mencio de Rheinwald datiĝas el la jaro 1273 kiel *valle Reni*. Laŭlonge de la pasejovojoj trans Splugo-Pasejo kaj San-Bernardino-Pasejo oni trovis restaĵojn el la bronzepoko kaj romia tempo. Dum mezepoko romanĉlingvanoj utiligis la valon kiel alpopaŝtejo. Ek de 1265 germanlingvaj valzoj, kiuj almigris el Valezo setlis en la valo kaj fondis tutjarajn setlejojn. La valzaj setlejoj apartenis unue al la Senjorujo Vaz kaj en la jaro 1337 transiris post la formorto de la Vazoj per edziĝo al la Grafoj de Werdenberg. Ili vendis la valon en la jaro 1493 ĝin al la Grafoj Trivulzio de Milano. La valo, kiu jam en la jaro 1362 sigelis kiel *Komunumo de Rejnvalo* (latine *Comunis vallis Reni*), aliĝis jam en la jaro 1400 al la Griza Federacio, tamen la protekta regado de la Grafoj Trivulzio estis solvita nur en la jaro 1616. Post liberaĉeto kaj la aĉeto de la doganrajtoj, la valo formis ek de 1636 aŭtonoman tribunalkomunumon de la Supera Tribunalo Schams/Rheinwald interne de la Griza Federacio. Per la administracia reformo de la jaro 1851 estis kreita la komunumaro Rheinwald kiel parto de la distrikto Malantaŭa Rejno.

Notoj kaj referencoj
--------------------

1. ↑  Fonto: *Kurt Wanner*: *Rheinwald* en *Historia Leksikono de Svislando* (2010-11-15)

Eksteraj ligiloj
----------------

* Kategorio Rheinwald (komunumaro) en la Vikimedia Komunejo (Multrimedaj datumoj)

* **Vidu ankaŭ en la Vikimedia Komunejo la kategorion Komunumaro Rheinwald** – (Kolekto de bildoj kaj plurmediaj dosieroj)

* Rheinwald (komunumaro) en la Historia Leksikono de Svislando  (germane, france, itale)

  


|  |  |  |
| --- | --- | --- |
| 

| v • d • rDistriktoj kaj komunumaroj de Kantono Grizono |
| --- |
| Albulo *(komunaroj: Alvaschein, Belfort, Bergün, Surses)*Bernino *(komunumaroj: Brusio, Poschiavo)*Imboden *(komunaroj: Rhäzüns, Trins)*Inn/En *(komunaroj: Ramosch, Suot Tasna, Sur Tasna, Val Müstair)*Landquart *(komunaroj: Kvin Vilaĝoj, Maienfeld)*Malantaŭa Rejno *(komunaroj: Avers, Domleschg, Rheinwald, Schams, Thusis)*Malojo *(komunaroj: Bregaglia, Supra Engadino)*Moësa *(komunaroj: Calanca, Mesoko, Roveredo)*Plessur *(komunaroj: Koiro, Churwalden, Schanfigg)*Prättigau/Davos *(komunaroj: Davos, Jenaz, Klosters, Küblis, Luzein, Schiers, Seewis)*Surselva *(komunaroj: Cadi/Disentis, Ilanz, Lumnezia/Lugnez, Ruis, Safien)* |

 |